“อินเดีย” ไฟเขียว “บัตรรับทองคำอิเล็กทรอนิกส์” สู่หลักทรัพย์ซื้อขาย
“อินเดีย” ประกาศให้บัตรรับทองคำอิเล็กทรอนิกส์ เป็นหลักทรัพย์สามารถซื้อขายผ่านตลาดหลักทรัพย์-ตลาดทองคำ ขณะที่การรับฝาก จัดเก็บ และรักษาเป็นหน้าที่ผู้จัดการห้องนิรภัย
“อินเดีย” ประกาศให้บัตรรับทองคำอิเล็กทรอนิกส์ เป็นหลักทรัพย์สามารถซื้อขายผ่านตลาดหลักทรัพย์-ตลาดทองคำ ขณะที่การรับฝาก จัดเก็บ และรักษาเป็นหน้าที่ผู้จัดการห้องนิรภัย
11 ม.ค. 2565

หนังสือเวียนจากคณะกรรมการกำกับหลักทรัพย์และตลาดหลักทรัพย์ของอินเดีย (SEBI) เมื่อวันจันทร์ที่ 10 ม.ค.2565 เปิดเผยว่า บัตรรับทองคำอิเล็กทรอนิกส์ ที่มีทองคำตามมาตรฐานโดยพื้นฐานจะถูกออกเท่าทองคำที่มีอยู่จริง และสามารถซื้อขายในตลาดหลักทรัพย์ รวมถึงตลาดทองคำ
โดยธุรกรรมทั้งหมดประกอบด้วยส่วนต่างๆ อาทิเช่น การแปลงทองคำจริงเป็นบัตรรับทองคำอิเล็กทรอนิกส์ การซื้อขายบัตรรับทองคำอิเล็กทรอนิกส์ในตลาดหลักทรัพย์ และการแปลงบัตรรับทองคำอิเล็กทรอนิกส์เป็นทองคำจริง
ขณะเดียวกัน คณะกรรมการฯ จะเป็นผู้ควบคุมตลาดทองคำแต่เพียงผู้เดียว ซึ่งรวมถึงห้องนิรภัย การวิเคราะห์ คุณภาพทองคำ และมาตรฐานการส่งมอบ ส่วนตลาดหลักทรัพย์จะได้รับอนุญาตให้เปิดสัญญาที่มีหลากหลายสกุลเงินสำหรับการซื้อขายและการแปลงบัตรรับทองคำอิเล็กทรอนิกส์เป็นทองคำ
นอกจากนี้คณะกรรมการฯ อาศัยการทำงานร่วมกันระหว่างผู้จัดการห้องนิรภัย ซึ่งผ่านการขึ้นทะเบียนและควบคุมโดยคณะกรรมการฯ โดยภาระหน้าที่ของผู้จัดการห้องนิรภัยประกอบด้วยการรับฝาก จัดเก็บ และรักษาทองคำ การสร้างและการถอนบัตรรับทองคำอิเล็กทรอนิกส์
ทั้งนี้ อินเดียเป็นผู้บริโภคทองคำรายใหญ่อันดับสองของโลก โดยอินเดียนำเข้าทองคำ 1,050 ตัน ซึ่งมีมูลค่าสูงเป็นประวัติการณ์ที่ 5.57 หมื่นล้านดอลลาร์สหรัฐ (ราว 1.87 ล้านล้านบาท) ในปี 2021 เพิ่มขึ้นจากปี 2020 ที่นำเข้าทองคำ 430 ตัน มูลค่า 2.2 หมื่นล้านดอลลาร์สหรัฐ (ราว 7.37 แสนล้านบาท)